Lista ta' Siti ta' Wirt Dinji fil-Myanmar

Is-Siti ta' Wirt Dinji tal-Organizzazzjoni tan-Nazzjonijiet Uniti għall-Edukazzjoni, ix-Xjenza u l-Kultura (UNESCO) huma postijiet b'importanza kulturali jew naturali, kif deskritt fil-Konvenzjoni tal-Wirt Dinji tal-UNESCO, li ġiet stabbilita fl-1972. Il-wirt kulturali jikkonsisti minn monumenti (bħal xogħlijiet arkitettoniċi, skulturi monumentali, jew inċiżjonijiet), gruppi ta' binjiet, u siti (fosthom siti arkeoloġiċi). Il-wirt naturali jinkludi karatteristiċi naturali (li jikkonsistu minn formazzjonijiet fiżiċi u bijoloġiċi), ġeoloġiċi u fiżjografiċi (inkluż il-ħabitats ta' speċijiet mhedda ta' annimali u pjanti), u siti naturali li huma importanti mill-puntdivista tax-xjenza, tal-konservazzjoni jew tas-sbuħija naturali. Il-Myanmar irratifika l-Konvenzjoni fit-29 ta' April 1994, u b'hekk is-siti indikattivi tiegħu setgħu jitqiesu biex jiżdiedu mal-lista tas-Siti ta' Wirt Dinji tal-UNESCO.

B'kollox il-Myanmar għandu żewġ Siti ta' Wirt Dinji tal-UNESCO u t-tnejn huma siti kulturali. L-ewwel Sit ta' Wirt Dinji tal-UNESCO mill-Myanmar, il-Bliet Antiki tal-Pyu, żdied fl-2014. L-iżjed sit li żdied reċentement mill-Myanmar huwa Bagan fl-2019.

 Siti ta' Wirt Dinji 
L-UNESCO tiddeżinja s-siti abbażi ta' għaxar kriterji tal-għażla; kull sit irid jissodisfa mill-inqas wieħed mill-għaxar kriterji. Il-kriterji (i) sa (vi) huma kulturali, filwaqt li l-kriterji (vii) sa (x) huma naturali.

NB: * Siti transnazzjonali (bl-ikħal)
SitRitrattPostKriterji tal-GħażlaErja
f'ettari (akri)Sena tad-deżinjazzjoniDeskrizzjoniBliet Antiki tal-Pyuħolqa=https://en.wikipedia.org/wiki/File:20160810_Bawbawgyi_Pogoda_Sri_Ksetra_Pyay_Myanmar_9252.jpg|alt=A Buddhist pagoda in stone|173x173pxSagaing, Magway, Bagokulturali: (ii), (iii), (iv)—2014Dan is-sit jinkludi l-fdalijiet ta' tliet bliet ta' soċjetà li ffjorixxiet bejn il-200 Q.K. sad-900 W.K.: Beikthano, Hanlin u Sri Ksetra. Dawn kienu l-ewwel fir-reġjun li adottaw il-Buddiżmu mill-Indja. Ir-reliġjon influwenzat is-soċjetà li bniet stupi kbar ta' mafkar (il-Pagoda ta' Bawbawgyi f'Sri Ksetra tidher fl-istampa) u strutturi reliġjużi oħra, u wħud minnhom jippreżentaw disinni innovattivi mingħajr prototipi bikrija. Il-bliet kienu mdawra bi swar u bi ħniedaq, u kienu jiddependu fuq l-irrigazzjoni għall-agrikoltura intensiva.Baganħolqa=https://en.wikipedia.org/wiki/File:Ruins_of_Bagan,_1999.jpg|alt=Buddhist pagodas at dawn|150x150pxMandalaykulturali: (iii), (iv), (vi)—2019Bagan kien is-sede tar-Renju ta' Bagan, l-ewwel imperu tar-reġjun, li laħaq il-quċċata tiegħu bejn is-seklu 11 u 13. Il-pajsaġġ kulturali, li jinsab maż-żewġ xtut tax-xmara ta' Irrawaddy, bil-fdalijiet tal-belt jinkludu iktar minn 3,000 monument, inkluż stupi, tempji, monasteri u postijiet oħra ta' qima. Dawn jirriflettu t-tradizzjoni kulturali Buddista bbażati fuq il-merti, u huma mżejna bl-affreski u bl-istatwi.

 Referenzi 

Kategorija:Listi ta' Siti ta' Wirt Dinji
Kategorija:Burma